ดาบิด เด เฆอา

ดาบิด เด เฆอา กินตานา (David de Gea Quintana; เกิดวันที่ 7 พฤศจิกายน ค.ศ. 1990) เป็นนักฟุตบอลชาวสเปน ปัจจุบันเล่นในตำแหน่งผู้รักษาประตูให้กับฟีออเรนตีนา ในเซเรียอา

**ประวัติ**
เด เฆอา เกิดในกรุงมาดริด เริ่มอาชีพนักฟุตบอลตั้งแต่อายุ 10 ปี กับอัตเลติโกเดมาดริดผ่านระบบเยาวชน ก่อนที่จะก้าวสู่ทีมชุดใหญ่ เปิดตัวในปี ค.ศ. 2009 หลังจากที่เขาเป็นตัวเลือกแรกของอัตเลติโก เขาก็ได้ช่วยให้ทีมชนะทั้งในยูฟ่ายูโรปาลีกและยูฟ่าซูเปอร์คัพ จากผลงานนี้เองทำให้แมนเชสเตอร์ยูไนเต็ดสนใจ เขาได้ร่วมกับแมนเชสเตอร์ยูไนเต็ดในเดือนมิถุนายน ค.ศ. 2011 และเขายังเป็นกัปตันทีมฟุตบอลทีมชาติสเปนรุ่นอายุไม่เกิน 21 ปี
จากการเป็นคนรูปร่างสูง มีความเป็นนักกีฬา และมีความมั่นใจเมื่อมีบอลอยู่กับเท้า เด เฆอา ได้พัฒนาตัวเองในทีมเยาวชนของอัตเลติโกเดมาดริดอย่างรวดเร็ว และได้ลงเล่นฟุตบอลอาชีพนัดแรกด้วยอายุเพียง 18 ปีในฤดูกาล 2008/09 กับทีมเยาวชนของอัตเลติโกเดมาดริดในดิวิชันบี และด้วยความสามารถที่โดดเด่น ในฤดูกาลถัดมาเขาก็ได้มีชื่อติดทีมชุดใหญ่ และได้ลงเล่นนัดแรกให้ทีมชุดใหญ่ในวันที่ 30 กันยายน 2009 ในฐานะตัวสำรองซึ่งได้ลงเล่นแทนผู้รักษาประตูมือหนึ่งของทีมอย่างโรเบร์โต ในเกมที่ทีมไปเยือนโปร์ตูในยูฟ่าแชมเปียนส์ลีก รอบแบ่งกลุ่ม และจากอาการบาดเจ็บของโรเบร์โต ก็ทำให้เด เฆอา ได้ลงเล่นในลาลิกา สเปน ครั้งแรกในอีก 3 วันถัดมาที่ทีมพบกับเรอัลซาราโกซา และช่วยให้ทีมเอาชนะมาได้ 2 - 1
จากนั้น ในฤดูกาล 2009/10 เขาก็ยึดตำแหน่งผู้รักษาประตูมือหนึ่งของทีม เขาได้รับเลือกเป็นแมนออฟเดอะแมตช์ 2 นัดในปีนี้ คือนัดที่พบกับอัตเลติกเดบิลบาโอและบาเลนเซีย และเขาก็มีส่วนสำคัญในการช่วยทีมคว้าแชมป์ยูโรปาลีกในปีนี้ด้วย ซึ่งถือเป็นแชมป์ยุโรปครั้งแรกในรอบ 50 ปีของอัตเลติโกเดมาดริด เลยทีเดียว
ในปีถัดมา ชื่อเสียงของเด เฆอา ก็เป็นที่เลื่องลือมากขึ้นทั้งจากฟอร์มการเล่นในลาลิกา และจากข่าวลือหนาหูเกี่ยวกับการได้รับความสนใจจากทีมยักษ์ใหญ่อย่างแมนเชสเตอร์ยูไนเต็ด หลังจากที่สื่อได้พบกับ อีริค สตีล โค้ชผู้รักษาประตูของทีมปีศาจแดงไปป้วนเปี้ยนดูฟอร์มการเล่นของผู้รักษาประตูชาวสเปนผู้นี้ตั้งแต่เดือนมกราคม 2010
จากนั้นในช่วงปลายฤดูกาล 2010/11 เด เฆอา ก็ยิ่งได้รับความสนใจจากสื่อมากขึ้นหลังจากที่เซอร์ อเล็กซ์ เฟอร์กูสัน ต้องมองหาผู้รักษาประตูคนใหม่เพื่อมาแทนที่เอ็ดวิน ฟาน เดอร์ ซาร์ แต่ข่าวก็เงียบไปพักใหญ่ในช่วงที่เด เฆอา ต้องร่วมทีมชาติสเปนชุดอายุไม่เกิน 21 ปีเพื่อสู้ศึกฟุตบอลชิงแชมป์แห่งชาติยุโรปหรือยูโร 2011 ที่ประเทศเดนมาร์ก และเขาก็สามารถช่วยทีมชาติคว้าแชมป์นี้มาครองได้สำเร็จ
เด เฆอาถือเป็นผู้รักษาประตูคนหนึ่งที่มีพรสวรรค์ และเป็นผู้รักษาประตูอายุน้อยที่มีอนาคตไกล เขาเซ็นสัญญามาร่วมทีมแมนเชสเตอร์ยูไนเต็ดในช่วงฤดูร้อนปี 2011 ในตอนนั้นเขามีอายุเพียง 20 ปี แต่ก็ได้รับการคาดหวังว่าจะมาแทนที่อดีตผู้รักษาประตูมือหนึ่งของทีมอย่างเอ็ดวิน ฟัน เดอร์ ซาร์
ในฤดูกาล 2014–15 เด เฆอา เล่นได้อย่างโดดเด่นมาก ทำให้เป็นที่ต้องการตัวของหลายสโมสร โดยเฉพาะกับเรอัลมาดริด และในนัดแรกของฤดูกาล 2015–16 ที่แมนเชสเตอร์ยูไนเต็ดพบกับ ทอตนัมฮอตสเปอร์ ที่สนามโอลด์แทรฟฟอร์ด เด เฆอา ก็ได้ถูกดร็อป และเป็น เซร์คีโอ โรเมโร ผู้รักษาประตูชาวอาร์เจตินาที่เพิ่งย้ายเข้ามาใหม่เป็นตัวจริงแทน> เนื่องจากเด เฆอา ตกเป็นข่าวมาตลอดว่า รีลมาดริด ต้องการขอซื้อไปในราคาที่สูง และเจ้าตัวเองก็ย้ายสโมสร โดยจะแถม เกย์ลอร์ นาบัส แลกเปลี่ยนตัวกันอีกด้วย จนท้ายที่สุด เด เฆอา ก็ไม่ได้ย้ายไป เนื่องจากทั้งสองสโมสรยื่นเอกสารไม่ทันการซื้อขายผู้เล่นในยุโรปปิดลง ทำให้เด เฆอา ต้องอยู่กับแมนเชสเตอร์ยูไนเต็ดไปอย่างน้อยจนถึงต้นปีหน้า 
ต่อมาทางสโมสรได้ประกาศว่า เด เฆอาได้ต่อสัญญาไปอีก 4 ปี จนกระทั่งถึงปี ค.ศ. 2019 และอาจขยายระยะเวลาไปอีก 1 ปีด้วย และกลับมาเป็นผู้รักษาประตูอีกครั้งหลังจากนั้นไม่นาน ในศึกแดงเดือด ซึ่งเป็นพรีเมียร์ลีกนัดที่ 5 ของฤดูกาล ที่แมนเชสเตอร์ยูไนเต็ด พบกับ ลิเวอร์พูล ที่สนามโอลด์แทรฟฟอร์ด ซึ่งแมนเชสเตอร์ยูไนเต็ดเป็นฝ่ายชนะไปได้ 3-1  

**สถิติอาชีพ**

**สโมสร**

**ทีมชาติ**

**เกียรติประวัติ**

**สโมสร**
อัตเลติโกมาดริด- ยูฟ่ายูโรปาลีก: 2009–10- ยูฟ่าซูเปอร์คัพ: 2010
แมนเชสเตอร์ยูไนเต็ด- พรีเมียร์ลีก: 2012–13- เอฟเอคัพ: 2015–16- อีเอฟแอลคัพ: 2016–17, 2022–23- เอฟเอคอมมิวนิตีชีลด์: 2011, 2013, 2016- ยูฟ่ายูโรปาลีก: 2016–17

**ทีมชาติ**
สเปน อายุไม่เกิน 17 ปี- ฟุตบอลชิงแชมป์แห่งชาติยุโรป รุ่นอายุไม่เกิน 17 ปี: 2007
สเปน อายุไม่เกิน 21 ปี- ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2011, 2013

**รางวัลส่วนตัว**
 UEFA European Under-21 Championship Team of the Tournament: 2011, 2013- PFA Team of the Year: 2012–13 Premier League, 2014–15 Premier League, 2015–16 Premier League, 2016–17 Premier League, 2017–18 Premier League- PFA Fans' Premier League Player of the Month: พฤศจิกายน 2014- Sir Matt Busby Player of the Year: 2013–14, 2014–15, 2015–16, 2017–18- Manchester United Players' Player of the Year: 2013–14, 2014–15, 2017–18- UEFA Europa League Squad of the Season: 2015–16- Match of the Day Save of the Season: 2012–13, 2013–14, 2014–15, 2015–16, 2017–18- EA Sports FIFA Team of the Year: 2017, 2018- Ballon d'Or: 2017 (อันดับที่ 20) - FIFA FIFPro World XI: 2018- FIFA FIFPro World XI 2nd team: 2015- FIFA FIFPro World XI 3rd team: 2016, 2017- Premier League Golden Glove: 2017–18, 2022–23

**อ้างอิง**

**แหล่งข้อมูลอื่น**
 Manchester United profile
*12499
*1901746
*269859- ประวัติ ดาบิด เด เคอา date=2023-04-01  ที่ top-soccer-drills 
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นอัตเลติโกเดมาดริด
หมวดหมู่:ผู้เล่นในลาลิกา
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลชาวสเปน
หมวดหมู่:นักฟุตบอลทีมชาติสเปน
หมวดหมู่:นักกีฬาจากมาดริด
หมวดหมู่:นักฟุตบอลในโอลิมปิกฤดูร้อน 2012
หมวดหมู่:ผู้รักษาประตูฟุตบอล
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในชุดชนะเลิศยูฟ่ายูโรปาลีก